Foto: KUN.UZ Uzbekistan Airways’ning to‘rtta yo‘nalishdagi samolyoti parvozi kechiktirildi. Bu haqda kompaniya xabar bermoqda. Ma’lum qilinishicha, Uzbekistan Airways’ning quyidagi qatnovlari yomon ob-havo sharoitlari sababli kechiktirildi: HY-097 Toshkent – Namangan  HY-643 Namangan – Sankt-Peterburg  HY-644 Sankt-Peterburg – Namangan  HY-098 Namangan – Toshkent. Ushbu qatnovlarning uchish vaqti haqida kechroq e’lon qilinishi aytilgan. «Ob-havo sharoitlari sababli yuzaga kelgan noqulayliklar uchun Uzbekistan Airways AJ nomidan uzr so‘raymiz va tushunishingizdan umidvormiz!» - deyiladi xabarda.